A4-0246/98

Ψήφισμα σχετικά με την ανακοίνωση της Επιτροπής προς το Συμβούλιο καιτο Ευρωπαϊκό Κοινοβούλιο που αφορά μία κοινοτική στρατηγική και ένα κοινοτικό πλαίσιο για την ανάπτυξη της τηλεματικής οδικών μεταφορών στην Ευρώπη και τις προτάσεις για αρχικές δράσεις (COM(97)0223 - C4-0239/97)

Το Ευρωπαϊκό Κοινοβούλιο,

- έχοντας υπόψη την ανακοίνωση της Επιτροπής (COM(97)0223 - C4-0239/97),

- έχοντας υπόψη την απόφαση 94/801/ΕΚ του Συμβουλίου της 23ης Νοεμβρίου 1994 ((ΕΕ L 334 της 22.12.94, σελ.1.)) η οποία θεσπίζει ένα ειδικό πρόγραμμα έρευνας και ανάπτυξης που περιλαμβάνει την επίδειξη στον τομέα των εφαρμογών τηλεματικής κοινού ενδιαφέροντος (1994-98) και την απόφαση του Συμβουλίου 94/914/ΕΚ της 15ης Δεκεμβρίου 1994 ((ΕΕ L 361 της 31.12.94, σελ.56.)) που θεσπίζει ένα ειδικό πρόγραμμα έρευνας και ανάπτυξης το οποίο περιλαμβάνει την επίδειξη στον τομέα των μεταφορών (1994-1998),

- έχοντας υπόψη το ψήφισμα του Συμβουλίου της 24ης Οκτωβρίου 1994 ((ΕΕ C 309 της 5.11.94, σελ.1.)) σχετικά με την τηλεματική στον τομέα των μεταφορών και το ψήφισμα του Ευρωπαϊκού Κοινοβουλίου της 29ης Ιουνίου 1995 ((ΕΕ C 183 της 17.7.95, σελ. 30.)) σχετικά με την ανακοίνωση της Επιτροπής που αφορά τις εφαρμογές τηλεματικής στις μεταφορές (C4-0226/94),

- έχοντας υπόψη τον κανονισμό (ΕΚ) αριθ. 2236/95 του Συμβουλίου της 18 Σεπτεμβρίου 1995 ((ΕΕ L 228 της 23.9.95, σελ. 1.)) που αφορά τις γενικές συνθήκες κοινοτικής χρηματοδότησης των διευρωπαϊκών δικτύων,

- έχοντας υπόψη το ψήφισμα του Συμβουλίου της 28ης Σεπτεμβρίου 1995 που αφορά την εφαρμογή της τηλεματικής στις οδικές μεταφορές ((ΕΕ C 264 της 11.10.95, σελ.1.)),

- έχοντας υπόψη το ψήφισμα του Συμβουλίου της 17ης Ιουνίου 1997, σχετικά με την τηλεματική στις οδικές μεταφορές κυρίως δε την ηλεκτρονική είσπραξη των οφειλών της 17ης Ιουνίου 1997 ((ΕΕ C 194 της 25.6.97, σελ. 5.)) και τα συμπεράσματα του Συμβουλίου,

- έχοντας υπόψη την έκθεση της Επιτροπής Μεταφορών και Τουρισμού και τη γνωμοδότηση της Επιτροπής Έρευνας, Τεχνολογικής Ανάπτυξης και Ενέργειας (A4-0246/98),

Α. λαμβάνοντας υπόψη ότι οι εφαρμογές της τηλεματικής έχουν στρατηγική σημασία για την άσκηση μίας βιώσιμης και ασφαλούς πολιτικής για τις μεταφορές για την ανάπτυξη των υπηρεσιών πληροφόρησης, και συνεπώς για την στήριξη μίας ισόρροπης και τεχνολογικά προηγμένης οικονομικής ανάπτυξης της Ευρωπαϊκής Ένωσης,

Β. έχοντας υπόψη ότι στις οδικές μεταφορές η επίδραση των εφαρμογών της τηλεματικής μπορεί να είναι αποφασιστικής σημασίας για την εφαρμογή της αρχής μιας βιώσιμης και ασφαλούς κινητικότητας, εφόσον υιοθετηθεί μία προσέγγιση συνδυασμένων μεταφορών, καθώς και για να καλυφθούν οι ανάγκες καλύτερου συνδυασμού των τρόπων μεταφοράς,

Γ. έχοντας υπόψη ότι η τεχνική πρόοδος στον τομέα αυτό καθιστά ουσιώδους σημασίας την εμβάνθυνση της ερευνητικής δραστηριότητας και ταυτοχρόνως, την ταχεία εφαρμογή των ήδη ωρίμων τεχνολογιών,

Δ. έχοντας υπόψη ότι θα πρέπει να συνεκτιμηθούν οι ήδη πραγματοποιηθείσες επενδύσεις κατά τον προσδιορισμό των περαιτέρω βημάτων που πρέπει να γίνουν στα πλαίσια της κοινοτικής στρατηγικής στον τομέα των εφαρμογών τηλεματικής για τις οδικές μεταφορές καθώς και στα πλαίσια της σχετικής διαδικασίας τυποποίησης και εναρμόνισης,

Ε. λαμβάνοντας υπόψη ότι θα πρέπει να αναζητηθεί μία ικανοποιητική ισορροπία μεταξύ των απαιτήσεων της παραγωγικής βιομηχανίας, των προοπτικών της αγοράς και της διασφάλισης των βασικών συμφερόντων του χρήστη και των ευρωπαίων πολιτών,

ΣΤ. έχοντας υπόψη ότι η έγκριση του V προγράμματος-πλαισίου έρευνας και ο νέος κανονισμός που αφορά την κοινοτική χρηματοδότηση των διευρωπαϊκών δικτύων θα παράσχει τη δυνατότητα μερικής ανακατανομής των κοινοτικών δαπανών στους αντίστοιχους τομείς,

Ζ. λαμβάνοντας υπόψη ότι ενόψει των νέων οικονομικών προοπτικών, καλό θα ήταν να συνδυασθεί η εξέλιξη της τηλεματικής των μεταφορών, της οδικής τηλεματικής και της τηλεματικής των συνδυασμένων μεταφορών με την περιβαλλοντική και περιφερειακή πολιτική,

Η. έχοντας υπόψη ότι στις δραστηριότητες προώθησης και ενθάρρυνσης που εφαρμόζει η Επιτροπή, θα πρέπει να συμμετάσχουν στενότερα τα κράτη μέλη για να διευρυνθεί η χρήση της τηλεματικής πέρα από τα ίδια τα οχήματα και στα οδικά δίκτυα της Κοινότητας, στις αστικές περιοχές και στις ευαίσθητες διαδρομές,

1. εκφράζει την ικανοποίησή του για το γεγονός ότι η Επιτροπή παρουσίασε μία ανακοίνωση ειδικώς αφιερωμένη στην τηλεματική των οδικών μεταφορών και έχει επίγνωση ότι η ταχεία εξέλιξη του τομέα από τεχνολογικής απόψεως ωθεί την Επιτροπή να παρακολουθήσει την εξέλιξη αυτή μέσω της υποβολής νέων νομοθετικών προτάσεων και της διάθεσης των καταλλήλων πιστώσεων[semigr ]

2. δεν είναι αντίθετο προς τον προσδιορισμό των πέντε τομέων της προτεινόμενης στρατηγικής, είναι ωστόσο της άποψης ότι το φάσμα των προτεραιοτήτων της Επιτροπής θα πρέπει να επεκταθεί στις μεταφορές εμπορευμάτων και θα πρέπει να προσδιορίζει με καλύτερο τρόπο το πλαίσιο που προορίζεται για τις δημόσιες μεταφορές, προκειμένου ιδίως να αυξηθεί η διαλειτουργικότητα των οδικών μεταφορών, και να δημιουργηθούν αλυσίδες συνδυαζομένων μεταφορών μέσω εφαρμογών της τηλεπληροφορικής σε όλα τα μέσα μεταφοράς[semigr ] εκφράζει τη λύπη του για το γεγονός ότι σημαντικοί τομείς εφαρμογής της τηλεπληροφορικής όπως η διαχείριση των εμπορευματικών μεταφορών, η διαχείριση, η λειτουργία και ο έλεγχος της αστικής κυκλοφορίας ή η πληροφόρηση και η καθοδήγηση πριν και κατά το ταξίδι αναφέρονται στο πρόγραμμα της Επιτροπής ως «λοιπές» εφαρμογές[semigr ]

3. παρόλο που εκφράζει την ικανοποίησή του για την έγκριση ενός πρωτοκόλλου συνεννόησης στον τομέα αυτό, θεωρεί ότι υφίσταται επείγουσα ανάγκη εφαρμογής του συστήματος συλλογής ανταλλαγής και διανομής των πληροφοριών σχετικά με την οδική κυκλοφορία, λαμβάνοντας υπόψη την ευρωπαϊκή πολυγλωσσία και μεριμνώντας ώστε να υφίσταται η μέγιστη δυνατή συμπληρωματικότητα με τις λοιπές προηγμένες τεχνολογίες στον τομέα των δορυφορικών και ψηφιακών εφαρμογών[semigr ]

4. θεωρεί σημαντικότατο να ληφθεί υπόψη η αρχή του κόστους της μη τηλεματικής και ως εκ τούτου να γίνει προσπάθεια άντλησης όσο το δυνατόν περισσοτέρων πλεονεκτημάτων από τις τηλεματικές εφαρμογές για τις οδικές μεταφορές οι οποίες μπορούν να συμβάλλουν σημαντικά, στα πλαίσια της κοινωνίας της πληροφορίας, στην βελτίωση της ποιότητας ζωής των ευρωπαίων πολιτών, περιορίζοντας την κυκλοφοριακή συμφόρηση και την ρύπανση που προκαλείται από τις εξατμίσεις των οχημάτων βελτιώνοντας την οδική ασφάλεια και συμβάλλοντας στην ανάπτυξη των πολλαπλών και αμοιβαία συντονισμένων συνδυασμένων μεταφορών [semigr ]

5. καλεί την Επιτροπή καθώς και τα κράτη μέλη να διευκολύνουν τις επενδύσεις στον τομέα της δια βίου κατάρτισης του εργαζομένου για να αυξηθεί ο βαθμός ανταγωνιστικότητας των τομέων της Ευρωπαϊκής Βιομηχανίας και των υπηρεσιών που συνδέονται άμεσα με την οδική τηλεματική και για να στηριχθεί η διαδικασία δημιουργίας νέων θέσεων απασχόλησης στον τομέα της υψηλής τεχνολογίας[semigr ] θεωρεί αναγκαία τη συμμετοχή των κοινωνικών εταίρων των τοπικών αρχών και του σχολείου στην προσπάθεια διάδοσης στην Ευρώπη μιας παιδείας που θα αποδέχεται τις νέες τηλεματικές εφαρμογές οι οποίες συνδέονται με τις μεταφορές και με τις εφαρμογές τους σε τομείς όπως είναι οι υπηρεσίες πληροφόρησης των πολιτών/ταξιδιωτών[semigr ]

6. έχει επίγνωση του γεγονότος ότι λόγω της ταχύτητας της τεχνολογικής εξέλιξης, ο βαθμός ανταγωνιστικότητας της Ευρωπαϊκής Ένωσης θα διατηρηθεί μέσω της προώθησης της έρευνας[semigr ] ενθαρρύνει ως εκ τούτου την Επιτροπή να συνεχίσει να στηρίζει τις ερευνητικές προσπάθειες στον τομέα των τηλεματικών εφαρμογών για τις οδικές μεταφορές, θεωρεί δε αναγκαία τη διάθεση σημαντικοτέρων πόρων για τον τομέα αυτό στα πλαίσια των ειδικών προγραμμάτων του πέμπτου προγράμματος πλαισίου έρευνας[semigr ]

7. καλεί την Επιτροπή να λάβει μέτρα για να ενθαρρύνει την ανάπτυξη σε ολόκληρη την Ευρώπη εμφανώς αποτελεσματικών συστημάτων τηλεπληροφορικής για την ασφάλεια στις οδικές μεταφορές, όπως οδική ένδειξη ανιχνεύσεως επεισοδίων και συστήματα προειδοποιήσεως με τη χρήση ενδείξεων μεταβλητού μηνύματος[semigr ]

8. εκφράζει την ικανοποίησή του για τα αποτελέσματα που προέκυψαν από την εφαρμογή των ευρωπεριφερειακών σχεδίων, τα οποία καλύπτουν μεγάλο μέρος της επικράτειας της Ευρωπαϊκής Ένωσης και ιδιαιτέρως τις διαμεθοριακές ζώνες που έχουν μεγάλη πυκνότητα κυκλοφορίας[semigr ] είναι της άποψης ότι το πειραματικό στάδιο έχει αρκετά αναπτυχθεί και ότι πρέπει τώρα να τεθούν ουσιαστικά σε εφαρμογή οι εφαρμογές τηλεματικής στις περιοχές αυτές, καλεί δε την Επιτροπή και το Συμβούλιο να εγγυηθούν ότι το πέρασμα στην λειτουργική φάση θα πραγματοποιηθεί μέχρι το 2001[semigr ]

9. προς τούτο, ζητεί από όλα τα κράτη μέλη να ορίσουν, το ταχύτερο δυνατόν έναν εθνικό αρμόδιο στον τομέα διαχείρισης των πληροφοριών για την κυκλοφορία κατά τρόπον ώστε να τεθούν οι βάσεις της ουσιαστικής και εποικοδομητικής ανταλλαγής πληροφοριών καθώς και της υποβολής εκθέσεων μεταξύ των διαφόρων χωρών, επι τη βάσει διαλειτουργικών εθνικών ή/και διασυνοριακών ευρωπαϊκών υπηρεσιών τηλεπληροφορικής[semigr ] καλεί το Συμβούλιο να περιλάβει το θέμα αυτό στις προτεραιότητές του και να το οδηγήσει στην τελική του κατάληξη εντός συντόμου χρονικού διαστήματος[semigr ]

10. ζητεί από την Επιτροπή να παράσχει στα κράτη μέλη τις κατευθυντήριες γραμμές και την αναγκαία διοικητική και οικονομική αρωγή που θα τους επιτρέψει να περάσουν στην λειτουργική φάση των ευρωπεριφερειακών σχεδίων στον τομέα της διαχείρισης των πληροφοριών σχετικά με την οδική κυκλοφορία[semigr ]

11. θεωρεί αναγκαία την εξασφάλιση μιας ισόρροπης και σύμμετρης κατανομής των κέντρων διαχείρισης της οδικής κυκλοφορίας ανάλογα με τον όγκο της, σε όλη την επικράτεια της Ένωσης και απευθύνει ειδική έκκληση στα κράτη μέλη και στην Επιτροπή να προωθήσει τη χρηματοδότηση των εφαρμογών τηλεματικής στις απομεμακρυσμένες περιφέρειες και στις αστικές ζώνες που εντάσσονται στους στόχους των διαρθρωτικών ταμείων, αντλώντας πόρους από τις θέσεις του προϋπολογισμού που προορίζονται για τα διευρωπαϊκά δίκτυα[semigr ]

12. καλεί τα κράτη μέλη και τις τοπικές αρχές ακολουθώντας τους προσανατολισμούς της Ευρωπαϊκής Ένωσης να προχωρήσουν στη συμβατή με άλλα κράτη μέλη εφαρμογή της τηλεματικής στα διάφορα συστήματα κυκλοφορίας διαθέτοντας τους κατάλληλους πόρους και προσδιορίζοντας τις αναγκαίες νομικές βάσεις

13. καλεί το Συμβούλιο να εξετάσει όλες τις συνέπειες που πηγάζουν από την ανταλλαγή πληροφοριών και από τον έλεγχο της οδικής κυκλοφορίας επί ευρωπαϊκής και διαμεθοριακής κλίμακος, συμπεριλαμβανομένων και εκείνων που άπτονται της δημοσίας τάξεως και να προβλέψει την ανάληψη πρωτοβουλιών ώστε να παρακαμφθούν τα νομικά εμπόδια που θα μπορούσαν ενδεχομένως να καταστήσουν δυσχερή την εφαρμογή ευφυών συστημάτων και ιδιωτικών υπηρεσιών στο εσωτερικό της επικράτειας της Ένωσης[semigr ]

14. καλεί την Επιτροπή να απαιτήσει τη διενέργεια κατάλληλης αξιολογήσεως της οδικής ασφάλειας και όπου είναι απαραίτητο σε χρηματοδοτούμενα από την Ένωση προγράμματα έρευνας και ανάπτυξης και σε εφαρμογές της τηλεπληροφορικής οδικών μεταφορών, όπως στα Διευρωπαϊκά Οδικά Δίκτυα[semigr ]

15. ενθαρρύνει την Επιτροπή να προχωρήσει στον τομέα των ηλεκτρονικών διοδίων (electronic fee collection) στα πλαίσια μιας στρατηγικής που θα έχει ως στόχο την ανάπτυξη της διαλειτουργικότητας μέσω της μείωσης του κόστους της διαρθρωτικής προσαρμογής της Ευρωπαϊκής Ένωσης και λαμβάνοντας ως εκ τούτου υπόψη τα ήδη λειτουργούντα και πιο διαδεδομένα συστήματα με στόχο την εναρμόνιση των συστημάτων αυτών[semigr ] έχει επίγνωση του γεγονότος ότι στον τομέα αυτό η κατάσταση ποικίλλει μεταξύ των διαφόρων κρατών μελών και δεν είναι ευκόλως εναρμονίσιμη[semigr ]

16. λαμβάνοντας υπόψη την θέση που πρέπει να προασπίσει η ευρωπαϊκή βιομηχανία, θεωρεί ότι υφίσταται επείγουσα ανάγκη λογικής ανάπτυξης της τυποποίησης στις τηλεματικές εφαρμογές: ζητεί ειδικότερα:

α) μία επικαιροποίηση του προγράμματος εργασίας του CEN TC 278 που αφορά τις οδικές μεταφορές συμπεριλαμβάνοντας σε αυτό τους θεματικούς τομείς που αναφέρονται στην ανακοίνωση της Επιτροπής (COM(97)0223) πέρα από τους τομείς της μεταφοράς των εμπορευμάτων, των δημοσίων μεταφορών και των μεταφορών επιβλαβών και επικίνδυνων ουσιών[semigr ]

β) μία μεγαλύτερη εκπροσώπηση των ευρωπαϊκών συμφερόντων στα διεθνή συνέδρια τυποποίησης (ΙSO)[semigr ]

γ) μια πιο υπεύθυνη συμμετοχή της ευρωπαϊκής βιομηχανίας στις διαδικασίες τυποποίησης βάσει των αρχών της διαφάνειας και του θεμιτού ανταγωνισμού[semigr ] η Επιτροπή πρέπει να παρακολουθεί την όλη διαδικασία τυποποίησης, να εξασφαλίζει την ουσιαστικότερη οικονομική και τεχνική βοήθεια για την υλοποίηση της στρατηγικής αυτής και να ενημερώνει τακτικά το Κοινοβούλιο και το Συμβούλιο σχετικά με τις επιτευχθείσες προόδους[semigr ]

17. λαμβάνει γνώση της προόδου που σημειώθηκε στον τομέα των σχέσεων χρηστών και μέσων τηλεματικής (διεπαφής ατόμου-μηχανής) ενθαρρύνει δε την Επιτροπή να προχωρήσει στην κατεύθυνση που αναφέρεται στην ανακοίνωσή της, προβλέποντας ένα προνομιακό δίαυλο για τις πρωτοβουλίες που έχουν ως στόχο την αύξηση του επιπέδου ασφαλείας κατά την οδήγηση οχημάτων και τον βαθμό εργονομικής άνεσης[semigr ]

18. χαιρετίζει τα μέχρι τούδε επιτεύγματα για την προετοιμασία της Ευρωπαϊκής Δηλώσεως Αρχών για την διεπαφή ανθρώπου-μηχανής για ένα σύστημα πληροφόρησης και επικοινωνίας εντός του οχήματος[semigr ] καλεί την Επιτροπή να προετοιμάσει μία δέσμη κατευθυντηρίων γραμμών σχετικά με τις κατάλληλες διαδικασίες που θα πρέπει να υιοθετηθούν κατά την ανάπτυξη και δοκιμή νέων προϊόντων ώστε να διασφαλιστεί η συμβατότητά τους με τη Δήλωση Αρχών[semigr ] καλεί την Επιτροπή να εξετάσει την υποβολή μιας προτάσεως για την υποχρεωτική συμμόρφωση με την Δήλωση Αρχών[semigr ]

19. καλεί την Επιτροπή να συνεχίσει να δίδει προτεραιότητα στις πρωτοβουλίες που αποβλέπουν στην αύξηση της ασφάλειας του οδηγού και της εργονομικής άνεσης με τη διεξαγωγή έρευνας στο πλαίσιο του πέμπτου προγράμματος-πλαίσιο προκειμένου να προσδιοριστεί η σχέση μεταξύ επιπέδων αποδόσεως στη διεπαφή ανθρώπου-μηχανής και των συνεπειών τους όσον αφορά την οδική ασφάλεια, με στόχο ενδεχομένως τη θέσπιση προδιαγραφών για τη διεπαφή ανθρώπου-μηχανής εντός του οχήματος με βάση κριτήρια απόδοσης[semigr ]

20. όσον αφορά τα τηλεματικά μηχανήματα τα οποία εγκαθίστανται επί των οχημάτων όπως είναι οι οθόνες αναγραφής των πληροφοριών και τα εξαρτήματα ελέγχου των οχημάτων, στηρίζει την προσπάθεια της Επιτροπής να δώσει απόλυτη προτεραιότητα στην ασφάλεια και την καλεί να προσδιορίσει ελάχιστα υποχρεωτικά όρια, υπενθυμίζοντας ότι τα μέτρα εναρμόνισης δεν πρέπει να αποβούν εις βάρος των προϋποθέσεων ασφαλείας[semigr ] απευθύνει εξάλλου έκκληση στην Επιτροπή να ενθαρρύνει την πολυγλωσσία στα πλαίσια της ανάπτυξης των μηχανημάτων αυτών[semigr ]

21. καλεί τη βιομηχανία να αναπτύξει ένα σύστημα τηλεπληροφορικής εντός του οχήματος το οποίο επισημαίνει ή/και υποστηρίζει την ελάττωση της καταναλώσεως καυσίμου ανάλογα με τη σχέση εξωτερικές επιδράσεις/οδική συμπεριφορά[semigr ]

22. ζητεί τη δημιουργία ενός πλαισίου νομοθετικών και μη πρωτοβουλιών επί ευρωπαϊκού, εθνικού ή τοπικού επιπέδου που να παρέχουν προτεραιότητα στην ασφάλεια και στην εργονομικότητα των οχημάτων με την συνεκτίμηση των βιομηχανικών συμφερόντων όπως είναι τα συμφέροντα των δημοσίων αρχών και των χρηστών, δίδοντας ιδιαίτερη έμφαση στις ασθενέστερες κατηγορίες που χρησιμοποιούν τους δρόμους (π.χ. στους πεζούς και στους οδηγούς δικύκλων) και στα μειονεκτούντα άτομα[semigr ]

23. καλεί την Επιτροπή να παρουσιάσει, στους τομείς που θεωρεί αναγκαίους, προτάσεις κανονισμού για να εξασφαλίσει την εγκατάσταση επί των οχημάτων, τεχνολογικά ωρίμων εξαρτημάτων που θα είναι σε θέση να βελτιώσουν τον βαθμό ασφαλείας των οχημάτων αυτών[semigr ] ζητεί από την Επιτροπή να επεξεργάσει τις προτάσεις αυτές σε συνεργασία με τις δημόσιες αρχές των κρατών μελών που είναι αρμόδιες για την οδική ασφάλεια, αφού λάβει τη γνώμη των ενδιαφερομένων βιομηχανικών τομέων και ενώσεων καταναλωτών[semigr ]

24. ζητεί από την Επιτροπή να καταρτίσει ένα πρόγραμμα εργασίας που θα προβλέπει την εφαρμογή της αρχής αυτής με τη συμμετοχή των δημοσίων αρχών των επιχειρήσεων που παρέχουν τις υπηρεσίες και των άμεσα ενδιαφερομένων, όπως είναι οι ασφαλιστικές εταιρίες[semigr ] ζητεί να εφαρμοσθεί από την Επιτροπή και από τα κράτη μέλη η αρχή της δωρεάν παροχής και της καθολικότητας μίας σειράς υπηρεσιών βάσεως, παρέχοντας με τον τρόπο αυτό ίσες ευκαιρίες πρόσβασης και χρήσης των υπηρεσιών αυτών σε όλους τους πολίτες τουλάχιστον στις κάτωθι περιπτώσεις:

- καταστάσεις επείγουσας ανάγκης,

- κυκλοφοριακή συμφόρηση,

- επικίνδυνα εμπορεύματα,

- μετεωρολογικές συνθήκες

25. θεωρεί σημαντικότατο να συμβάλλει στην επίτευξη μίας βιώσιμης και ασφαλούς κινητικότητας μέσω της χρήσης ολοκλήρου του φάσματος των τηλεματικών εφαρμογών, προβλέποντας π.χ. την επέκταση του «road pricing» στα ευαίσθητα δρομολόγια, στις αστικές ή βιομηχανικές περιοχές υψηλής κυκλοφοριακής πυκνότητας καθώς και στις προστατευμένες φυσικές περιοχές[semigr ]

26. υπενθυμίζει ότι με την απλή χρησιμοποίηση της τηλεπληροφορικής (για την αύξηση της αποτελεσματικότητας και της δυνατότητας μεταφοράς) χωρίς αντίστοιχα συνοδευτικά μέτρα υφίσταται ο κίνδυνος μιας ομοιόμορφης κατανομής της κυκλοφορίας καθ' όλο το εικοσιτετράωρο με αποτέλεσμα οι πολίτες και το περιβάλλον να είναι εκτεθειμένοι σε τελευταία ανάλυση σε ένα συνεχές και σχετικά υψηλό επίπεδο κυκλοφορίας. Το εν λόγω - όχι κατ' ανάγκη επιθυμητό - αποτέλεσμα θα πρέπει να αποτραπεί σε τη λήψη καταλλήλων μέτρων[semigr ]

27. ενθαρρύνει τη συμμετοχή των ιδιωτικών φορέων συμπεριλαμβανομένων και των μικρομεσαίων επιχειρήσεων στον σχεδιασμό ενημερωτικών υπηρεσιών που θα παρέχονται στους χρήστες των οδικών αξόνων πριν και κατά τη διάρκεια του ταξιδίου, αναγνωρίζοντας με τον τρόπο αυτό τον σημαντικό ρόλο που διαδραματίζουν για την προώθηση του τουρισμού και για την δραστηριότητα κατά τον ελεύθερο χρόνο, οικονομικοί τομείς που ανατέλλουν και δημιουργούν νέες θέσεις απασχόλησης[semigr ]

28. ζητεί από την Επιτροπή να μεριμνήσει για το απόρρητο των στοιχείων τα οποία συλλέγονται με την εξέλιξη της κοινωνίας της πληροφορίας και αφορούν τους πολίτες και την καλεί να προβληματισθεί σχετικά με τους τρόπους παρακολούθησης της εφαρμογής της αρχής αυτής επί ευρωπαϊκού επιπέδου[semigr ]

29. προκειμένου να αντιμετωπίσει τον διεθνή ανταγωνισμό και να εξασφαλίσει μία ισόρροπη ανάπτυξη της οικονομίας και της απασχόλησης, ζητεί από την Επιτροπή καθώς και από τα κράτη μέλη να δώσουν μεγαλύτερη προσοχή και να προικοδοτήσουν με περισσότερους πόρους τις τηλεματικές εφαρμογές που αφορούν το σύστημα της κινητικότητας στα πλαίσια του δημοσιονομικού κανονισμού για τα διευρωπαϊκά δίκτυα καθώς και στα πλαίσια των ειδικών προγραμμάτων για τις μεταφορές και τις τηλεπικοινωνίες του πέμπτου προγράμματος πλαισίου έρευνας και ανάπτυξης[semigr ]

30. αναθέτει στον Πρόεδρό του να διαβιβάσει το παρόν ψήφισμα στο Συμβούλιο, την Επιτροπή, την Επιτροπή των Περιφερειών, καθώς και στα κοινοβούλια των κρατών μελών.